**De-aş fi putut**

*Ella Blue*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aș fi putut cânta luminii luna

Dansând în ploaie, veselă, mereu

Să fi rămas pe cale doar nebuna

Ce deschidea tristeţii curcubeu

De-aș fi putut ilumina o clipă

Din marea ta cu aștri și furtuni

Să fi găsit neliniştii aripă

La cel sărut aprins între genuni

De-aș fi putut întinde taina toată

Zâmbet să las iubirii căpătâi

Un giulgiu alb pe inimă curată

Îngemănare-a flăcării dintâi

Şi peste timp nesocotind imunde

Ce mantie de ger au îmbrăcat

Să cer să te reverşi a mă ascunde

Întâiule albastru preacurat